大乘讚十首 十
作者：寶誌
朝代：唐

paragraphs: 悟解即是菩提，了本無有階梯。
堪嘆凡夫軀僂，八十不能跋蹄。
徒勞一生虛過，不覺日月遷移。
向上看他師口，恰似失妳孩兒。
道俗崢嶸聚集，終日聽他死語。
不觀己身無常，心行貪如狼虎。
堪嗟二乘狹劣，要須摧伏六府。
不食酒肉五辛，邪眼看他飲咀。
更有邪行猖狂，修氣不食鹽醋。
若悟上科至真，不假分別男女。